সুরমা জাহিদ: আমার, আ! এইখানে একটু বলার আছে। আমি ছোটবেলায়ই লিখতাম, লিখে লিখে রেখে দিতাম। প্রকাশ করতাম না। লেখক বন্ধু তাই বলতে পারেন, নেই। এর আরেকটা কারণ, আমার ছোটবেলায় বিয়ে হয়ে যায়। বিয়ে হয়ে যাওয়ার পর, আমার হাজব্যান্ড সরকারী চাকরি করেন, সেই সুবাদে আমাকে প্রচুর মফস্বল শহরে থাকতে হয় প্রথম, নতুন চাকরি, সেই সুবাদে। আর দুই বছর একবছর পরপরই বদলী, আমি যে কোথাও স্থায়ী হয়ে কিছু করবো সেটাও করতে পারি নাই। আমার বিয়ের পরে, ছেলেমেয়ে হওয়ার পরে আমি আবার পড়াশুনা শুরু করি। তার জন্য আমার যে লেখক-লেখিকা বন্ধু হবে, সেটা হয় নাই। আরো পরে, যখন গাজীপুর আমার হাজব্যান্ড বদলী হয়ে এলেন, তখন থেকে আমি ঢাকায় একটু আসা যাওয়া করি, গাজীপুর থেকেও কিন্তু ঢাকা অনেক দূরে, তারপর ঢাকায় আসার পরে, তখন থেকে আমি ঢাকার সাহিত্য জগতে একটু চলাফেরা করি, তাও খুব বেশি যে করতে পারছিলাম তা না। কারণ আমাকে ফিল্ডের থেকে কাজগুলি উঠিয়ে আনতে হচ্ছিল। আমি ফিল্ডের থেকে উঠিয়ে এনে তারপর সেটা লিখে, রেডি করা, আমাকে প্রচুর সময় দিতে হচ্ছিল। ফলে আমি যে খুব একটা বেশি আড্ডাবাজি করবো, লেখালেখি নিয়ে আড্ডা দিবো সেই সুযোগ পাই নাই। সাহিত্য অনুষ্ঠান বা মিটিং-এও তাই খুব একটা যাই নাই আমি। যাই, খুব কম। সময় সুযোগ হলে। আর বন্ধুর কথা তো বললেন, আমি একটা সময়ে নিয়মিত ইত্তেফাকে লিখতাম, তখন রাহাত খান ভাই উনি আমাকে মোটামুটি বেশ একটা সহযোগিতা করেছেন, এইটা একটা বিরাট সহযোগিতা পেয়েছি, আর মৎস্য অধিদপ্তরের মানুষদের কথা না বললে অন্যায় হবে, আমার স্বামী সেখানে কাজ করলেও, সেখানকার প্রায় প্রত্যেকটা মানুষ আমাকে সাহায্য করেছে, যেহেতু আমার স্বামী ওখানে চাকরি করেছে, প্রত্যেকটা জেলায় উপজেলা মৎস্য অধিদপ্তরের অফিস আছে, আমি একজন মহিলা মানুষ, সবসময় সবজায়গায় গিয়ে থাকা যায় না, অনেক সমস্যাই আছে, থাকে—